Szám: 867/3/2014.

Zalagyömörő Község Önkormányzat

Képviselő-testületének

2014. március 10. napon megtartott

rendkívüli

nyílt üléséről

jegyzőkönyv


Határozat: 8.  


Rendelet: -   

Zalagyömörő Község Önkormányzatának Polgármestere
8349 Zalagyömörő, Fő u. 2. Tel./fax: 87/457-122
titkarsag@gfakj.t-oniline.hu
Meghívó

Zalagyömörő Község Önkormányzat Polgármestere meghívja a 2014. március 10. napján (hétfőn) 15.00 órakor megtartandó rendkívüli nyílt képviselő-testületi ülésre. 

Helye: Polgármesteri Hivatal Zalagyömörő, Fő u. 2.
Napirend:

1./ A Sümegi Regionális Szennyvíztársulás Társulási Megállapodásának módosítása

Előterjesztő: Illés László polgármester

Tisztelt Képviselő!

Az ülésre tisztelettel meghívom.

Zalagyömörő, 2014. március 10.

Tisztelettel:



Illés László s.k.
 

polgármester

A kiadmány hiteléül:





Pallér Edina 





jegyző
 J e g y z ő k ö n y v:

Készült: Zalagyömörő Község Önkormányzat Képviselő-testületének 2014. március 10. napon a Polgármesteri Hivatalban megtartott rendkívüli nyílt üléséről.

Jelen vannak: Illés László polgármester



Söjtöri Dezső alpolgármester



Dr. Tőtős András képviselő



Vass Géza képviselő



Pallér Edina jegyző
Távollétét bejelentette: Tóth András képviselő 
A lakosság köréből nem jelent meg senki.
A polgármester köszöntötte a megjelenteket, megállapította, hogy a képviselő-testület határozatképes, az ülést megnyitotta. Javasolta, hogy Söjtöri Dezső alpolgármester és Vass Géza képviselő legyen a jegyzőkönyv hitelesítője.

A képviselő-testület a jegyzőkönyv hitelesítőire tett javaslatot határozathozatal nélkül elfogadta.

A polgármester ismertette a napirendet.

Napirend:

1./ A Sümegi Regionális Szennyvíztársulás Társulási Megállapodásának módosítása

Előterjesztő: 
Illés László polgármester

A képviselő-testület a napirendet határozathozatal nélkül elfogadta.

1./ Napirend: A Sümegi Regionális Szennyvíztársulás Társulási Megállapodásának módosítása

Előterjesztő: 
Illés László polgármester

Illés László polgármester: Az elmúlt testületi ülésen a jegyzőnő tájékoztatta a képviselő-testületet, hogy a Szennyvíztársulás Társulási Megállapodására törvényességi észrevételt tett a Kormányhivatal, és hogy így azt módosítani szükséges. Az elmúlt ülés óta elkészült a módosított anyag, megkérem jegyzőnőt, hogy ismertesse.
/Előterjesztés ismertetése./
Illés László polgármester: Amennyiben nincs kérdés, hozzászólás, kérem, hozzuk meg határozatunkat.

Zalagyömörő Község Önkormányzatának Képviselő-testülete egyhangúlag, 4 igen szavazattal a következő határozatot hozta:

8/2014. (III.10.) számú önkormányzati határozat:
Zalagyömörő Község Önkormányzatának Képviselő-testülete a Veszprém Megyei Kormányhivatal Kormánymegbízottjának a Sümegi Regionális Szennyvíztársulás Társulási Megállapodásával (a továbbiakban: Társulási Megállapodás) szemben, a Magyarország helyi önkormányzatairól szóló 2011. évi CLXXXIX. törvény 132. § (1) bek. a) pontjában biztosított hatásköréből eredően hozott törvényességi felhívásában foglaltakkal egyetért, az észrevételeket elfogadja. A Képviselő-testület a törvényességi felhívásban szereplő észrevételekre, jogszabályváltozásokra tekintettel a Társulási Megállapodást módosítja.

Zalagyömörő Község Önkormányzatának Képviselő-testülete a Sümeg és Környéke Csatornahálózat és Szennyvíztisztítótelep Fejlesztésére létrehozott Önkormányzati Társulás Társulási Megállapodásának módosításait, az új egységes szerkezetbe foglalt Társulási Megállapodást az előterjesztés szerinti tartalommal elfogadja.

A Képviselő-testület felkéri a polgármestert, hogy az elfogadó határozatot tartalmazó jegyzőkönyvi kivonatot a Társulásnak küldje meg. Továbbá felkéri a polgármestert, hogy jelen határozatáról kivonat megküldésével tájékoztassa a Veszprém Megyei Kormányhivatal Kormánymegbízottját.

A Képviselő-testület felhatalmazza a polgármestert, hogy a Társulási Megállapodás helyébe lépő, a módosításokat tartalmazó egységes szerkezetű Társulási Megállapodást aláírja.

A Képviselő-testület felkéri a Társulás Elnökét, hogy gondoskodjék a Felek által elfogadott és aláírt Társulási Megállapodás Magyar Államkincstár Törzskönyvi nyilvántartása részére történő megküldéséről.

Határidő: 2014. március 10.

Felelős: Illés László polgármester

/Az előterjesztés a jegyzőkönyv mellékletét képezi./

A polgármester a nyílt ülést berekesztette.

k.m.f.

        
Illés László 






Pallér Edina

            polgármester                                                                       
jegyző

Söjtöri Dezső






Vass Géza

alpolgármester






képviselő

jegyzőkönyv-hitelesítő





jegyzőkönyv-hitelesítő

